
Z A P I S N I K
                                  32. sjednice Vijeća Mjesnog odbora Mlinovi,
održane u četvrtak 18. siječnja 2024.
u MO Mlinovi, Jahorinska 5,
s početkom u 18.00 sati  

Nazočni  članovi Vijeća:
Sendi Numan, predsjednik Vijeća
Silva Vresk, potpredsjednica Vijeća
Zlatko Domljan, član Vijeća
Gordan Vergles, član Vijeća
Marko Erdeljac, član Vijeća

Sjednicu vodi Sendi Numan, predsjednik Vijeća
Zapisnik – Silva Vresk, potpredsjednica Vijeća


 
             Predsjednik Vijeća konstatira da je na sjednici prisutno 5 od 5 članova Vijeća.
             
             Potpredsjednica Vijeća snima sjednicu o čemu su nazočni obaviješteni. 
            Predsjednik Vijeća daje na glasanje zapisnik sa 31. sjednice koji je jednoglasno prihvaćen.
             Predsjednik Vijeća daje na glasanje dnevni red 32. sjednice koji je jednoglasno prihvaćen.
             Na sjednici je prisutan g. Goran Rogić iz Gradske četvrti Podsljeme.   

         

DNEVNI RED



1. Plan potreba za aktivnostima, programima i projektima unapređenja kvalitete života građana MO Mlinovi u 2024. – donošenje zaključka
1. Pitanja, prijedlozi i obavijesti



1) Plan potreba MO Mlinovi za 2024. godinu

            Prema dobivanoj informaciji od GČ Podsljeme MO Mlinovi raspolaže sa cca 2.500 eura (s PDV-om) za financiranje plana potreba za 2024. godinu.
              
Nakon provedene rasprave VMO Mlinovi donosi zaključak kojim se jednoglasno prihvaća Plan potreba MO Mlinovi za 2024. godinu kako slijedi. 

1.1.Sport i rekreacija
Predlaže se da se 18. svibnja odredi danom društvenih igara u Mlinovima (u zgradi mjesne samouprave, Jahorinska 5).

Predlaže se nabava:
- šahovske ploče 5 kom cca 300 eura,
- društvene igre monopoli, riziko cca 150 eura, 
- elektronski pikado 2 kom, bolje kvalitete cca 500 eura, 
- stol za stolni tenis plus 4 kom reketa i 10 loptica cca 600 eura.

1.2. Kultura
Predlaže se organizacija gostovanja predstave za djecu u prostoriji mjesne samouprave, Jahorinska 5 (rujan/cca 800 eura).

1.3. Izrada i tisak plakata 
Potrebno je planirati i sredstva za izrada i tisak plakata za navedene aktivnosti cca 150 eura.
 


2) Pitanja, prijedlozi i obavijesti  

2.1. Predsjednik Vijeća izvještava o problemima koje je rješavao od zadnje sjednice VMO Mlinovi a odnose se na odvoz komunalnog otpada, plastike i soljenje cesta.
Upozorava da nismo dobili tražene odgovore od Grada a za neke upite i nakon slanja požurnica.

2.2. Snježničke stube
Predsjednik Vijeća zamolio je predstavnika GČ Podsljeme g. Rogića da izvijesti nazočne o poduzetim radnjama i aktivnostima u vezi sanacije Snježničkih stuba.
Prema dobivenim informacijama vezano za Snježničke stube čeka se objava za projektanta koji će dovršiti projekt uklopljene vode i kanalizacije sa sanacijom stuba za koje su osigurana sredstva kao i za samu izgradnju stuba kada se ishodi građevinska dozvola.
VMO Mlinovi traži da se pošalje nadležnoj službi Grada požurnica i da se što prije objavi javni natječaj za izvođača završnog sloja radova. 

2.3. Vodenica, problem s ne odvozom svih vrsta otpada
Stanovnica ulice Vodenica donijela je na sjednicu dopis kojim upozorava na kontinuiran i sve veći problem koji nastaje zbog ne odvoza svih vrsta otpada i gomilanja smeća te potpisanu peticiju ostalih stanovnika navedene ulice. Napominje da 36 puta u 2023. godini nije odvezen otpad (svih vrsta). Predsjednik Vijeća je komentirao da je upoznat s problemom i da je već prijavio slučaj GČ Podsljeme i Čistoći.

2.4. Dječje igralište na Razgledu
Sukladno povratnim informacijama korisnika dječjeg parka na Razgledu potrebno je postaviti koš za smeće i iznaći rješenje za problem smole koju izlučuje drvo.



Sjednica je završena u 19:16 sati.  



KLASA: 024-08/24-003/126
URBROJ: 251-13-11-2/003-24-2
Zagreb, 18. siječnja 2024.

Zapisnik obradila: Mirela Gašpert Bertić
  
                 Zapisnik sastavila:
	Silva Vresk, potpredsjednica Vijeća   
                                                                         
	    






                                                                                                               Predsjednik Vijeća
Mjesnog odbora Mlinovi
                                                                                                            Sendi Numan

